CELEX: 32010D0198
Language: fi
Date: 2010-04-06 00:00:00
Title: 2010/198/: Komission päätös, annettu 6 päivänä huhtikuuta 2010 , Latvian vapauttamisesta tietyistä neuvoston direktiivien 66/402/ETY ja 2002/57/EY soveltamisvelvoitteista lajien Avena strigosa Schreb., Brassica nigra (L.) Koch ja Helianthus annuus L. osalta (tiedoksiannettu numerolla K(2010) 2042) (ETA:n kannalta merkityksellinen teksti)

7.4.2010   
            
            
               FI
            
            
               Euroopan unionin virallinen lehti
            
            
               L 87/34
            
         KOMISSION PÄÄTÖS,
   annettu 6 päivänä huhtikuuta 2010,
   Latvian vapauttamisesta tietyistä neuvoston direktiivien 66/402/ETY ja 2002/57/EY soveltamisvelvoitteista lajien Avena strigosa Schreb., Brassica nigra (L.) Koch ja Helianthus annuus L. osalta
   (tiedoksiannettu numerolla K(2010) 2042)
   (Ainoastaan latviankielinen teksti on todistusvoimainen)
   (ETA:n kannalta merkityksellinen teksti)
   (2010/198/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1) ja erityisesti sen 23 a artiklan,
   ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY (2) ja erityisesti sen 28 artiklan,
   ottaa huomioon Latvian tekemän hakemuksen,
   sekä katsoo seuraavaa:
   
               (1)
            
            
               Direktiiveissä 66/402/ETY ja 2002/57/EY asetetaan tiettyjä säännöksiä viljakasvien siementen ja öljy- ja kuitukasvien siementen pitämisestä kaupan. Kyseisissä direktiiveissä säädetään myös, että tietyillä edellytyksillä jäsenvaltiot voidaan vapauttaa kokonaan tai osittain velvollisuudesta soveltaa kyseisten direktiivien säännöksiä tiettyjen lajien osalta.
            
         
               (2)
            
            
               Latvia on pyytänyt saada vapautuksen lajien Avena strigosa Schreb. ja Brassica nigra (L.) Koch osalta sekä osittain Helianthus annuus L. -lajin osalta.
            
         
               (3)
            
            
               Lajien Avena strigosa Schreb, Brassica nigra (L.) Koch ja Helianthus annuus L. siemeniä ei tavallisesti tuoteta eikä saateta markkinoille Latviassa. Lisäksi lajien taloudellinen merkitys ei ole edellä mainitussa valtiossa merkittävä. Ilmastosyistä Latviassa ei tuoteta Helianthus annuus L. -lajin siemeniä, kylvämiseen tarkoitetut siemenet tuodaan muista maista ja sato käytetään yksinomaan rehuksi.
            
         
               (4)
            
            
               Niin kauan kuin edellä mainitut olosuhteet pysyvät ennallaan, kyseinen jäsenvaltio olisi vapautettava velvollisuudesta soveltaa direktiivien 66/402/ETY ja 2002/57/EY säännöksiä kyseessä olevien lajien osalta.
            
         
               (5)
            
            
               Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Latvia vapautetaan velvollisuudesta soveltaa direktiivin 66/402/ETY säännöksiä, lukuun ottamatta 14 artiklan 1 kohtaa, Avena strigosa Schreb. -lajin osalta.
   2 artikla
   1.   Latvia vapautetaan velvollisuudesta soveltaa direktiivin 2002/57/EY säännöksiä, lukuun ottamatta 17 artiklaa, Brassica nigra (L.) Koch -lajin osalta.
   2.   Latvia vapautetaan velvollisuudesta soveltaa direktiivin 2002/57/EY säännöksiä, lukuun ottamatta 17 artiklaa ja 22 artiklan 1 kohtaa, Helianthus annuus L. -lajin osalta.
   3 artikla
   Tämä päätös on osoitettu Latvian tasavallalle.
   
      Tehty Brysselissä 6 päivänä huhtikuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL 125, 11.7.1966, s. 2309/66.
   
      (2)  EYVL L 193, 20.7.2002, s. 74.